Annales de gestis Caroli Magni imperatoris
Annales de gestis Caroli Magni imperatoris a poeta ignoto compositi sunt, qui se Saxonem esse versibus 687—690 dicit et propter haec Poeta Saxo ab eruditis nuncupatur. Monachus, ut videtur, monasterii Corbeiae erat. Poema circa annos 888—891 compositum et Arnulphο imperatori dedicatum est. Bella Caroli Magni contra Saxones in libris I—IV, hexametris compositis, describuntur, liber quintus elegiacus vitam totam Caroli breviter narrat. Agio Corbeiano interdum carmen adscribebatur, sed frustra. Annales oratione soluta compositos Poeta Saxo versibus repetebat et aliquos libros hodie deperditos sciebat.